MANDAT

Kommunestyret i Hemnes vedtok 18.03.2020:

*Kommunestyret tar Strategisk plan for gjennomføring av kvalitetsreformen Leve hele livet til etterretning.*

*Kommunestyret gir rådmannen fullmakt til å organisere prosjektarbeidet på en hensiktsmessig måte, og i tråd med Stortingsmeldingens anbefalinger.*

*Tiltak som er av prinsipiell karakter, eller utløser behov for finansiering, behandles i kommunestyret fortløpende i prosjektperioden.*

For å iverksette dette vedtaket, har rådmannen gitt følgende mandat:

Prosjektleder delegeres følgende myndighet:

* Fatte nødvendige beslutninger underveis i prosjektet som ikke er av prinsipiell karakter eller utløser behov for finansiering
* Nedsette arbeidsgrupper i samarbeid med berørte enhetsledere
* Delegere myndighet til arbeidsgruppene
* St.meld nr. 15 – Leve hele livet og kommunestyrets vedtak skal være styrende for arbeidet

Strategisk kommuneplan (samfunnsdel) og Kommunedelplan for helse- og omsorg skal være veiledende for arbeidet, i tillegg til gjeldende lovverk og sentrale føringer for fagområdet.

Involvering

Prosessen skal ivareta god involvering, samt ha en åpen og informativ profil. I tillegg til involvering av arbeidstakerorganisasjonene, skal brukere, pårørende og innbyggerne i kommunen involveres i prosessen.

Rapportering og beslutning

Prosjektleder rapporterer til styringsgruppen. Saker som vurderes omfattende og av større karakter, løftes opp til styringsgruppen for rådføring og evt. beslutning. Styringsgruppen beslutter hvilke saker som skal løftes til kommunestyret.

Prosjektleder skal fortløpende rapportere fra prosjektet til styringsgruppen.